Յան Օտրեմբսկի

Յան Օտրեմբսկի (, ), լեհ լեզվաբան։ Բանասիրական գիտությունների դոկտոր (1920), պրոֆեսոր (1930)։

1913 թվականին ավարտել է Վարշավայի համալսարանը, աշակերտել՝ Կ․ Բրուգմանին և Ա․ Լեսկինին։ Վիլնոյի (1921–1923, 1944–1945) և Պոզնանի (1945–1960) համալսարանների դասախոս, «Լինգվա Պոզնանիենսիս» («Lingua Posnaniensis») հանդեսի խմբագիր (հ․ 1–5, 1949-1955 և հ․ 7–9, 1959–1963)։ Հիմնական աշխատությունները նվիրված են հնդեվրոպական լեզվաբանության, բալթիական և սլավոնական լեզուների պատմության հարցերին։ Օտրեմբսկին անդրադարձել է հայերենի բաղաձայնական համակարգի զարգացման հարցին, հայ բարբառների շնչեղ ձայնեղները համարել է հայկական նորագոյացում և փորձել է պարզել դրանց առաջացման պատճառները։

Լեհ լեզվաբաններ
Բանասիրական գիտությունների դոկտորներ
Վարշավայի համալսարանի շրջանավարտներ